Keď ste sa rozhodli kúpiť fyzické investičné zlato, musíte sa rozhodnúť, či kúpite zlaté mince alebo zlaté tehličky. Pri voľbe musíte zohľadniť, či ide o investíciu, alebo darček, a taktiež aké množstvo finančných prostriedkov sa chystáte investovať. V prípade zlatých mincí platíte vyššiu prémiu (príplatok nad tržnú cenu zlata), nakoľko ich výroba je nákladnejšia než výroba tehličiek.
Takže ak plánujete kúpiť investičné zlato ako darček pre blízkeho, pravdepodobne sú pre vás lepšou voľbou zlaté mince a menšie razené tehličky (do 100 g). Ak plánujete do zlata vložiť viac peňažných prostriedkov s cieľom investovať, môžu byť pre vás dobrou voľbou väčšie odlievané zlaté tehly (nad 250 g).
Pri rozhodovaní však tiež musíte vziať do úvahy aj likviditu investičného zlata. V prípade potreby rýchlejšie predáte menšie tehličky a mince, ako veľké tehly. Taktiež dbajte na to, aby bol výrobca, ktorý dané investičné zlato vyrába, na zozname LBMA Good Delivery.